
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση δύο (2) θέσεων ειδικευομένων γιατρών ειδι¬ 
κότητας Ακτινοδιαγνωστικής στο Γενικό Νοσοκο¬ 
μείο Παίδων Πεντέλης. 1 

Τροποποίηση και συμπλήρωση της απόφασης για την 
διαδικασία διορισμού εξειδικευομένων γιατρών στις 

ΜΕΘ και ΜΕΝ Νεογνών. 2 

Καθορισμός του παρακρατούμενου ποσοστού από το 

Δικηγορικό Σύλλογο Ηρακλείου. 3 

Ίδρυση Σχολής Προπονητών. 4 

Καθορισμός ύψους επιδόματος οίκοι ενδιαίτησης. .. 5 
Σύσταση ίδιου νομικού προσώπου στο Δήμο Νίκαιας με 
το όνομα «36η Σχολική Επιτροπή Δήμου Νί¬ 
καιας». 6 

Έγκριση της επέκτασης της δικαιοδοσίας της Επιτρο¬ 
πής Ρυθμήσεως Φορτ/σεων Ξηρός Θεσσαλονί¬ 
κης. 7 

Τροποποίηση της 1270/9.5.96 απόφασης Αναπλ. Πε- 
ριφ. Διευθύντριας Ν. Κυκλάδων. 8 


Διορθώσεις Σφαλμάτων 

Διόρθωση σφάλματος στο από 17.4.97 Π.Δ. «Τροπο¬ 
ποίηση διάταξης του Οργανισμού του Κοινωφελούς 
Ιδρύματος με την επωνυμία ΊΔΡΥΜΑ ΜΕΛΕΤΩΝ 


ΤΟΥ ΔΙΚΑΙΟΥ ΤΩΝ ΕΠΙΧΕΙΡΗΣΕΩΝ"». 9 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. τ.Υ4α/οικ. 13324 (1) 


Σύσταση δύο (2) θέσεων ειδικευομένων γιατρών ειδικότη¬ 
τας Ακτινοδιαγνωστικής στο Γενικό Νοσοκομείο Παί- 
δων Πεντέλης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 του Ν. 1397/83 (ΦΕΚ 
143/Α783). 

2. Τις διατάξεις του άρθρου 1 (παρ. Ιβ') του Π.Δ. 
129/92 (ΦΕΚ 65/Α792). 

3. Τις διατάξεις της παρ. 2 του άρθρου 1, του Ν. 


2469/97 (ΦΕΚ 38/Α/97) και το γεγονός ότι από την 
εφαρμογή της παρούσας απόφασης προκαλείται ετησίως 
δαπάνη ποσού επτά εκατ. οκτακόσιων τριάντα χιλ. 
(7.830.000) δρχ. και θα καλύπτεται από πιστώσεις που θα 
εγγράφονται για το επόμενο έτος για την επόμενη πεντα¬ 
ετία στον προϋπολογισμό του νοσοκομείου. 

Για το τρέχον έτος, η δαπάνη θα βαρύνει το τελευταίο 
τρίμηνο ανέρχεται στο ύψος του ενός εκατ. εξακοσίων χιλ. 
(1.600.000) δρχ. περίπου ή θα ανπμετωπισθεί από την πί¬ 
στωση του ΚΑΕ 5173 του Φ. 15/210 του προϋπολογισμού 
του Υπουργείου μας (αρ. 2070655/27.10.97 απόφαση 
Γ.Λ. Κράτους). 

4. Τις διατάξεις του αρθ. 1 (παρ. 3) του Ν. 123/75 (ΦΕΚ 
172/Α/75). 

5. Την αρ. ΔΥ3α/οικ. 878/96 (ΦΕΚ 924/Β/96) Από¬ 
φαση περί ανάθεσης αρμοδιοτήτων στους Υφυπουργούς 
Υγείας και Πρόνοιας Εμμ. Σκουλάκη και θ. Κοτσώνη. 

6. Την αρ. 1107147/1239/0067/4.10.96 (ΦΕΚ 922/Β/ 
96) Απόφαση περί ανάθεσης αρμοδιοτήτων στον Υφυ¬ 
πουργό Οικονομικών Ν. Χριστοδουλάκη. 

7. Την αριθ. 6994/5.5.97 απόφαση της Εκτελεστικής 
Επιτροπής του ΚΕΣΥ. 

8. Την αριθμ. 30/96 απόφαση Δ.Σ. του Γ εν. Νοσ/μείου 
Παίδων Πεντέλης, αποφασίζουμε: 

Συνιστώνται και προστίθενται στον Οργανισμό του Γ εν. 
Νοσ/μείου Παίδων Πεντέλης δύο (2) θέσεις ειδικευομέ- 
νων γιατρών, ειδικότητας Ακτινοδιαγνωστικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1997 

01 ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΒΛΙ ΚΑΙ ΠΡΟΝΟΙΑ! 

Ν. ΧΡΙΣΤΟΔΟΥΛΑΚΗΣ ΕΜΜ. ΙΚΟΥΛΑΚΗΣ 

- 4 - 

Αριθ. ΔΥ13α/οικ. 36904 (2) 

Τροποποίηση και συμπλήρωση της απόφασης για την δια¬ 
δικασία διορισμού εξειδικευομένων γιατρών στις ΜΕΘ 

και ΜΕΝ Νεογνών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Τις διατάξεις: 

1. Του άρθρου 20 του Ν. 2519/97 

2. Του άρθρου 84 του Ν. 2071/92 

3. Την ΔΥΓ/οικ. 52680/29.9.93 απόφαοη του Υπουρ¬ 
γού Υγείας Πρόνοιας 

4. Την ΔΥ13α/οικ. 2383/1.2.94 τροποποίηση της (3) 
σχετικής 

5. Το άρθρο 27 του Ν. 2081/92 (ΦΕΚ 154/92 τ.Α ) με 
το οποίο προστέθηκε άρθρο 29 Α στο Ν. 1558/85 και το 
γεγονός ότι από την παρούσα απόφαση δεν προκαλείται 
δαπάνη σε βάρος του Κρατικού προϋπολογισμού, αποφα¬ 
σίζουμε: 

Συμπληρώνουμε τις 3 και 4 σχετικές ως εξής: 

Α) Μόνιμοι γιατροί των Ενόπλων Δυνάμεων, μπορούν να 
τοποθετούνται ως υπεράριθμοι σε Μονάδες Εντατικής 
θεραπείας (ΜΕΘ) ή Μονάδες Εντατικής Νοσηλείας Νεο¬ 
γνών (ΜΕΝ) νοσοκομείων που χορηγούν εξειδίκευση στην 
εντατική νοσηλεία, ανά ένας (1) σε καθεμία προκειμένου 
να εξειδικευθούν στην Εντατική Νοσηλεία, εφαρμοζομέ- 
νων των διατάξεων του άρθρου 84 του Ν. 2071/92 και του 
παρόντος. 

Οι Μόνιμοι γιατροί των Ενόπλων Δυνάμεων εξαιρούνται 
από την υποχρέωση κατάθεσης υπεύθυνης δήλωσης μη 
κατοχής άλλης δημόσιας θέσης δεδομένου ότι τοποθε¬ 
τούνται ως άμισθοι υπεράριθμοι. 

Β) Τροποποιούμε τίς 3 και 4 σχετικές ως προς την παρ. 

1, εδάφιο (δ) και ορίζουμε: 

Γ) Βεβαίωση εκπλήρωσης υπηρεσίας υπαίθρου ή τυχόν 
νόμιμης απαλλαγής. 

Δ) Συμπληρώνουμε τις 3 και 4 σχετικές ως προς την 
παρ. 1 και ορίζουμε: 

ΣΤ) Υπεύθυνη δήλωση ότι δεν κατέχουν άλλη δημόσια ή 
ιδιωτική θέση. 

Κατά τα λοιπά οι αποφάσεις ισχύουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 1997 

ο ΥΠΟΥΡΓΟΙ 

Κ. ΓΕΙΤΟΝΑΣ 

Αριθ. 132877 οικ. (3) 

Καθορισμός του παρακρατούμενου ποσοστού από το Δι¬ 
κηγορικό Σύλλογο Ηρακλείου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων: α) 2 & 1 και & 2 Ν. 1649/86 
β) 161 Ν.Δ. 3026/54 γ) 9 και 10 Ν. 1093/80 και δ) 22 § 10 
Ν. 1868/89 2) τις αποφάσεις μας α) 83638/78 (ΦΕΚ/Β/ 
902), β) 91547/81 (ΦΕΚ 20/82Β) γ) 24091/96 (ΦΕΚ 
270/96Β) 3) τις αριθμ. 49-3/23.9.97, 50-2/30.9.97, 51- 
5/7.10.97 και 52-2/14.10.97 αποφάσεις του Δ.Σ. του Δι¬ 
κηγορικού Συλλόγου Ηρακλείου που επικυρώθηκαν από 
την Γ εν. Συνέλευση του Συλλόγου 4) το γεγονός ότι από 
την απόφαση αυτή δεν προκύπτει σε βάρος του κρατικού 
προϋπολογισμού, αποφασίζουμε: 

1 α. Καθορίζουμε το παρακρατούμενο ποσοστό από τον 
Δικηγορικό Σύλλογο Ηρακλείου από την προκαταβαλλό¬ 
μενη αμοιβή των μελών του για την σύνταξη ιδιωτικών εγ¬ 
γράφων ή σχεδίων δημοσίων εγγράφων για δικαιοπραξίες 
οποιοσδήποτε είδους και την παράστασή τους κατά την 
υπογραφή σε ποσοστό 73%. 


Από το ποσοστό αυτό 61% θα περιέρχεται στον διανε¬ 
μητικό λογαριασμό 10% θα αποδίδεται στο Τ.Ν. και 
Κ.Ε.Α.Δ. και 2% θα παρακρατείται από τον Δικηγορικό 
Σύλλογο. 

β. Ειδικός σε συμβόλαια μεταβίβασης, κάθε είδους τρο¬ 
χοφόρου θα παρακρατείται ποσοστό 0,20% επί του τιμή¬ 
ματος. Από αυτό ποσοστό 10% (0,02) αποδίδεται στο Τα¬ 
μείο Νομικών και τον Κ.Ε.Α.Δ. και 2% (0,004) περιέρχεται 
στον Δικηγορικό Σύλλογο. 

2α. Καθορίζουμε το παρακρατούμενο ποσοστό από τον 
Δικηγορικό Σύλλογο Ηρακλείου από την προκαταβαλλό¬ 
μενη αμοιβή των μελών του για κάθε είδους παραστάσεις 
και εργασίες ενώπιον Δικαστηρίων και Αρχών σε 20%. 
Από το ποσοστό αυτό 10% θα περιέρχεται στον διανεμη¬ 
τικό λογαριασμό και 8% θα αποδίδεται στον Κ.Ε.Α.Δ. και 
Τ.Π.Δ.Η. και 2% στον Δικηγορικό Σύλλογο. 

β. Ειδικά για τις προσημειώσεις καθορίζουμε το παρα¬ 
κρατούμενο ποσοστό σε 50% επί των αμοιβών που έχουν 
αποφασισθε! από τον Σύλλογο. Από το ποσοστό αυτό 8% 
θα αποδίδεται στον Κ.Ε.Α.Δ. και Τ.Π.Δ.Η. και 2% περιέρ¬ 
χεται στον Δικηγορικό Σύλλογο. 

3. Καθορίζουμε το ποσοστό αμοιβής των δικηγόρων 
που παρίστανται σε δίκες αναγκαστικών απαλλοτριώσεων 
α) με αντικείμενο άνω των 500.000 δρχ. σε 8% επί του πο¬ 
σού της αποζημίωσης κατά διάδικο δικαιούχο β) εάν ο δι¬ 
κηγόρος παραστεί μόνο στην αναγνώριση δικαιούχων σε 
ποσοστό 6% επί του ποσού της αποζημίωσης. Από τα ως 
άνω ποσά ποσοστό 41 % αποδίδεται στον δικαιούχο δικη¬ 
γόρο και το υπόλοιπο αφού αφαιρεθεί 8% για ν’ αποδοθεί 
στον Κ.Ε.Α.Ε. και Τ.Π.Δ.Η. και 1 % για τον Δικηγορικό Σύλ¬ 
λογο, περιέρχεται στον διανεμητικό λογαριασμό. 

4. Καθορίζουμε το παρακρατούμενο από το Δικηγορικό 
Σύλλογο Ηρακλείου ποσοστό από τις προκαταβαλλόμενες 
αμοιβές των μελών του από συνδικίες άνω των 500.000 
δρχ. σε 10% από τα οποία 8% θα περιέρχεται στον διανε¬ 
μητικό λογαριασμό 1 % θ' αποδίδεται στον Κ.Ε.Α.Δ. και το 
Τ.Π.Δ.Η. και 1% θα περιέρχεται στον Δικηγορικό Σύλλογο. 

Δικαίωμα συμμετοχής στη διανομή έχουν: 

Α. Τα μέλη του Δικηγορικού Συλλόγου Ηρακλείου που 
συμπληρώνουν σωρευτικά τα επόμενα κριτήρια α) έχουν 
μόνιμη, εμφανή και πραγματική επαγγελματική εγκατά¬ 
σταση στην περιφέρεια του Πρωτοδικείου Ηρακλείου και 
ασκούν την δικηγορία κατά τις διατάξεις του Κώδικα περί 
δικηγόρων ως αποκλειστική επαγγελματική απασχόληση 
β) ως επαγγελματική απασχόληση εννοείται η παροχή 
υπηρεσιών προς εντολέα με αντικείμενο σύμφωνο προς 
τα καθοριζόμενα από τον κώδικα περί δικηγόρων (άρθ. 
100-166) καθώς και η παροχή καθαρώς νομικών υπηρε¬ 
σιών με την ιδιότητα δικαστικού ή νομικού συμβούλου ή δι¬ 
κηγόρου με πάγια ετήσια ή μηνιαία αμοιβή. 

Β. Οι νέοι δικηγόροι κατά την πρώτη διανομή μερίσμα¬ 
τος μετά την ορκωμοσία τους ανεξάρτητα από την ύπαρξη 
των παραπάνω κριτηρίων. 

Γ. Οι ασκούμενοι δικηγόροι που είναι γραμμένοι στο μη¬ 
τρώο ασκουμένων του Δικηγορικού Συλλόγου Ηρακλείου 
και ασκούνται πραγματικά, συμμετέχουν στον διανεμητικό 
λογαριασμό με ποσό που καθορίζεται από το Δ.Σ. του Συλ¬ 
λόγου. 

Δ. Οι συνταξιούχοι Δικηγόροι και οι εξ αδιαθέτου κληρο¬ 
νόμοι πρώτης τάξης δικαιούχων δικηγόρων και για πέντε 
διανομές μετά τον θάνατο. 

4. Δεν συμμετέχουν στην διανομή 

α. Οσοι δεν έχουν τις τηρούμενες προϋποθέσεις. 

β. Οσοι ευρίσκοντομ σε ολική ή μερική αναστολή ασκή- 
σεως του λειτουργήματος κατά τον χρόνο της διανομής 
σύμφωνα με τις σχετικές διατάξεις Ν. 3026/54. Σε περί¬ 
πτωση κατά την οποία η αναστολή λειτουργήματος επέρ¬ 
χεται ή λήγει κατά την διάρκεια του εξαμήνου πριν από τη 
διανομή ο δικηγόρος συμμετέχει σε τμήμα του μερίσμα¬ 
τος, το οποίο είναι ανάλογο προς τον χρόνο της ασκήσεως 
απ’ αυτόν της δικηγορίας κατά τα οριζόμενα στην προη¬ 
γούμενη παράγραφο 2. 

γ. Όσοι με πλήρη απασχόληση λαμβάνουν τακτικές 
υπαλληλικές αποδοχές σε καθεστώς μισθοδοσίας ιδιωτι¬ 
κού ή δημοσίου δικαίου και σε οποιαδήποτε απασχόληση 
όπως η δημοσιογραφία και η διδασκαλία νομικών μαθημά¬ 
των ή μαθημάτων πολιτικής αγωγής κλ. ακόμη και αν κατ’ 
εξαίρεση επιτρέπεται η απασχόληση αυτή σύμφωνα με τις 
κείμενες διατάξεις. 

δ. Οι Δικηγόροι που μεταγράφονται από άλλο Δικηγο¬ 
ρικό Σύλλογο στο Δικηγορικό Σύλλογο Ηρακλείου και για 
διάστημα 3 διανομών. 

5. Σε κάθε περίπτωση μη συμμετοχής μέλους του Συλ¬ 
λόγου στη διανομή επιστρέφεται σ’ αυτό το συνολικό 
ποσό, που τυχόν συνεισέφερε στο διανεμητικό λογαρια¬ 
σμό. 

6. Η διαπίστωση συνδρομής των παραπάνω κριτηρίων 
γίνεται από Τριμελή Επιτροπή με ετήσια θητεία της 
οποίας το ένα μέλος ορίζεται από το Δ.Σ. και τ' άλλα δύο 
εκλέγονται από την ετήσια Γ.Σ. Τα μέλη της Επιτροπής εί¬ 
ναι πάντοτε επανεκλέξιμα. 

Η Επιτροπή συνέρχεται υποχρεωτικά μέσα στην πρώτη 
εβδομάδα των μηνών Ιουνίου και Δεκεμβρίου και εισηγεί- 
ται στο Δ.Σ. για το ποιά μέλη του Συλλόγου έχουν τις προϋ¬ 
ποθέσεις συμμετοχής στη διανομή. Το Δ.Σ. αποφασίζει 
κατά την κρίση του. 

Κατά της απόφασης αυτής και μέσα σε 15 ημέρες από 
την έναρξη της διανομής επιτρέπεται αίτηση επανεξέτα¬ 
σης ενώπιον του Δ.Σ. του Συλλόγου το οποίο και αποφαί- 
νεται τελεσίδικα. 

7. Το Διοικητικό Συμβούλιο έχει το δικαίωμα 

α. Να παρέχει προς Δικηγόρους - Μέλη του Συλλόγου, 
μετά από αίτηση, χρηματική ενίσχυση από το κοινό Ταμείο 
εξ αιτίας ασθένειας και ύψος μέχρι του προβλεπόμενου 
ύψους του μερίσματος. 

β. Να παρέχει προς Δικηγόρους - Μέλη του Συλλόγου, οι 
οποίοι έχουν τις προϋποθέσεις λήψεως μερίσματος, μετά 
από αίτηση προκαταβολή από το κοινό Ταμείο εξ αιτίας 
ασθένειας ή άλλης σοβαρής αιτίας έναντι του 1 ου μελλο¬ 
ντικού μερίσματος και μέχρι του προβλεπόμενου ύψους 
του μερίσματος. 

8. Η διανομή γίνεται δύο φορές το έτος και ειδικότερα 
την 20η Ιουνίου και την 20η Δεκεμβρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1997 

Με εντολή Υπουργού 
Ο Γ ενικός Γ ραμματέας 
Κ. ΝΤΑΙΛΙΑΝΑΣ 


Αριθ. 18220 ( 4 ) 

Ίδρυση Σχολής Προπονητών 
Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γ ενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β. Του Ν. 1558/17.7.85 (ΦΕΚ137/Α/17.7.85) «Κυβέρ¬ 
νηση και Κυβερνητικά Όργανα». 

γ. Του Ν. 75/75 (άρθρο 37) (ΦΕΚ 138/Α/16.7.75) 
«Περί οργανώσεως του Εξωσχολικού Αθλητισμού και ρυθ- 
μίσεως συναφών θεμάτων» όπως τροποποιήθηκε μεταγε¬ 
νέστερα με τους Νόμους 423/76 (ΦΕΚ 223/Α/21.8.76), 
665/77 (ΦΕΚ 225/Α/18.8.77) και 1070/80 (ΦΕΚ 204/Α/ 
6.9.80). 

2. Την αριθ. 47968/9.10.96 (ΦΕΚ 937/Β/14.10.96) 
κοινή απόφαση του Πρωθυπουργού και Υπουργού Πολιτι¬ 
σμού «Περί ανάθεσης αρμοδιοτήτων στον Υφυπουργό Πο¬ 
λιτισμού Ανδρέα Φούρα». 

3. Την αριθ. 7068/7.3.94 (ΦΕΚ 154/Β/7.3.94) από¬ 
φαση του Υφυπουργού Πολιτισμού «Περί μεταβίβασης αρ¬ 
μοδιοτήτων στο Γενικό Γραμματέα Αθλητισμού». 

4. Τις υπάρχουσες ανάγκες σε προπονητικό δυναμικό 
στο άθλημα. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη στον Κρατικό Προϋπολογισμό, 
αλλά στον προϋπολογισμό του ΟΠΑΠ, αποφασίζουμε: 

Ιδρύεται Σχολή Προπονητών Καταδύσεων Γ Κατηγο¬ 
ρίας η οποία θα λειτουργήσει στο Κολυμβητήριο του 
ΟΑΚΑ από 1-14.12.97. 

Η Διοίκηση, η διεύθυνση, η λειτουργία της Σχολής, τα 
προσόντα των υποψηφίων και το διδακτικό προσωπικό, 
καθορίζονται ως εξής: 

Διοίκηση της Σχολής: 

Η Σχολή διοικείται από 5/μελή Επιτροπή η οποία συ¬ 
γκροτείται από τους: 

1. Μαρία Χρυσοστομίδου, Πρόεδρος, Τμηματάρχης 
Σχολών Γ.Γ.Α. 

2. Γεώργιος Καρακίτσος, Μέλος, Υπάλληλος Γ.Γ.Α. 

3. Γεωργία Τσόχλα, Μέλος, Υπάλληλος Γ.Γ.Α. 

4. Αιμίλιος Φυρίγος, Μέλος, Εκπρόσωπος ΣΕΠΚΥΚ 

5. Χρ. Μπάθας, Μέλος, Εκπρόσωπος ΣΕΠΚΥΚ 

6. Ελένη Βλάσση, ως Γραμματέας, υπάλληλος Γ.Γ.Α. 

Η Επιτροπή αυτή έχει τις ακόλουθες αρμοδιότητες: 

1. Εισηγείται στη Γ.Γ.Α τα ενδεικνυόμενα πρόσωπα για 
την απασχόλησή τους στα καθήκοντα του διδακτικού προ¬ 
σωπικού τα οποία οριστικοποιούνται με απόφαση του Γ εν. 

Γ ραμματέα. 

2. Ελέγχει τα δικαιολογητικά των υποψηφίων που θα 
φοιτήσουν στις Σχολές, συντάσσει τον πίνακα όσων συ¬ 
γκεντρώσουν τις απαραίτητες για το σκοπό αυτό προϋπο¬ 
θέσεις και επιμελείται τη διαδικασία επιλογής των υποψη¬ 
φίων στην περίπτωση που ο αριθμός τους είναι ανώτερος 
του αριθμού εισακτέων. 

3. Παρακολουθεί τη λειτουργία της Σχολής και τη διεξα¬ 
γωγή των εξετάσεων. 

4. Παίρνει αποφάσεις πάνω σε οποιοδήποτε θέμα που 
αφορά την εύρυθμη λειτουργία της Σχολής αυτεπάγγελτα 
ή ύστερα από εισήγηση του Διευθυντή εφόσον το θέμα 
δεν ανήκει στον κύκλο αρμοδιοτήτων άλλου οργάνου. 

5. Υποβάλλει στη Γ.Γ.Α. μέσα σε διάστημα είκοσι πέντε 
(25) ημερών από τη λήξη λειτουργίας της Σχολής σχετική 
έκθεση καθώς και τις τυχόν παρατηρήσεις της ή προτά¬ 
σεις της. 

6. Επιβάλλει ύστερα από αιτιολογημένη εισήγηση του 
Διευθυντή της Σχολής στους μαθητές, ποινές αποβολής 
τους από δύο (2) ημέρες μέχρι και της οριστικής αποβο¬ 
λής. 

7. Καταρτίζει και υποβάλλει για έγκριση στον Υφυ¬ 
πουργό Αθλητισμού, αναλυτικό προϋπολογισμό δαπανών 
των Σχολών με σχετική εισήγηση του Τμήματος Αθλητικής 
Επιμόρφωσης. 

8. Ο Πρόεδρος της Επιτροπής υπογράφει μαζί με το 
Διευθυντή της Σχολής τα Διπλώματα που χορηγούνται σε 
όσους θα αποφοιτήσουν επιτυχώς και τα οποία τους παρέ¬ 
χουν το δικαίωμα να ζητήσουν και να πάρουν άδεια εξά¬ 
σκησης του επαγγέλματος προπονητή Καταδύσεων. 

Υπόλογος ορίζεται η Αγγελική Φράγκου μόνιμος υπάλ¬ 
ληλος της Γενικής Γραμματείας Αθλητισμού που υποχρε- 
ούται να υποβάλλει απολογισμό δαπανών μέσα σε τέσσε¬ 
ρις (4) μήνες από τη λήξη λειτουργίας της Σχολής Προπο¬ 
νητών Καταδύσεων Γ' Κατ. κοινοποιώντας τον και σε μας. 
Διεύθυνση της Σχολής: 

1. Η Σχολή διευθύνεται από το Διυθυντή στη θέση του 
οποίου ορίζεται καταλαμβάνει η Γωγώ Φυρίγου, Γ.Γ. Συν¬ 
δέσμου Προπονητών του αθλήματος. 

2. Ο Διευθυντής της Σχολής έχει τις ακόλουθες αρμο¬ 
διότητες: 

α. Αποφασίζει για κάθε θέμα που σχετίζεται με τη λει¬ 
τουργία της Σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το ωρολόγιο πρόγραμμα, τον 
έλεγχο των παρουσιών και των απουσιών τους, την τήρηση 
της τάξης και της πειθαρχίας κατά τη διάρκεια λειτουργίας 
της Σχολής. 

β. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της Σχολής, το διδακτικό προσωπικό και τους μαθητές. 

γ. Τηρεί ενημερωτικό βιβλίο λειτουργίας της Σχολής 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεως του διδακτικού προσωπικού. 

δ. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τη Σχολή τους μαθητές 
που δεν πειθαρχούν ή τυχόν παρεκτρέπονται. 

ε. Επιβλέπει την ορθή χρήση των εγκαταστάσεων και 
του χρησιμοποιουμένου αθλητικού υλικού καθώς και των 
συναφών οργάνων. 

στ. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές της 
Σχολής χωριστά για κάθε Σχολή τον οποίο και υποβάλλει 
δια της Επιτροπής Διοίκησης στο Τμήμα Αθλητικής Επι¬ 
μόρφωσης. 

ζ. Συνυπογράφει με τον Πρόεδρο της Επιτροπής τα Δι¬ 
πλώματα που χορηγούνται σε όσους αποφοιτήσουν επιχυ- 
χώς από τη Σχολή. 

η. Συντάσσει και υποβάλλει στην Επιτροπή Διοίκηση της 
Σχολής, σε διάστημα είκοσι (20) ημερών από τη λήξη της, 
έκθεση μαζί με τις παρατηρήσεις και τις τυχόν προτάσεις 
του. 

Διδακτικό προσωπικό: 

Το διδακτικό προσωπικό υπάγεται στη Διεύθυνση της 
Σχολής, από την οποία ενημερώνεται και με την οποία συ¬ 


νεργάζεται για κάθε που αφορά την ομαλή ενάσκηση των 
καθηκόντων του και την εύρυθμη λειτουργία της Σχολής. 

Το διδακτικό προσωπικό υποχρεούται να παραδώσει σ' 
αυτή τα αποτελέσματα των εξετάσεων μέσα σε διάστημα 
έξι (6) ημερών από τη διεξαγωγή τους και να επανεξετάσει 
τους τυχόν μεταξεταστέους. 

Λειτουργία της Σχολής: 

1. Η φοίτηση και συμμετοχή των υποψηφίων που θα ει- 
σαχθούν στη Σχολή είναι υποχρεωτική σ’ όλα τα Πρακτικά 
και τα θεωρητικά μαθήματα. 

2. Κάθε παράβαση των υποχρεώσεων του υποψηφίου 
που παρακολουθεί τη Σχολή όπως η απειθαρχία και γενικά 
η ασυμβίβαστη με την ιδιότητά του διαγωγή, συνεπάγεται 
την επιβολή των ανωτέρω κυρώσεων. 

3. Οι ποινές υπογράφονται στο βιβλίο πράξεων της Σχο¬ 
λής και κοινοποιούνται εγγράφως στους μαθητές. 

Ο υποψήφιος που θα υπερβεί το 10% των απουσιών 
των θεωρητικών και πρακτικών μαθημάτων απορρίπτε¬ 
ται. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ: 

1. Να έχουν υπηρετήσει το άθλημα των Καταδύσεων, 
α) σαν αθλητές - τριες τουλάχιστον για μία τριετία 

β) ι) σαν βοηθοί προπονητές για 1 έτος οι κατέχοντας 
πτυχίο ΤΕΦΑΑ ή άλλης ισότιμης αναγνωρισμένης σχολής 
του εξωτερικού. 

κ) σαν βοηθοί προπονητές για 2 έτη τουλάχιστον εάν 
δεν έχουν πτυχίο 

Οι όροι βι και βκ πιστοποιούνται με βεβαίωση από τα σω¬ 
ματεία που έχουν ήδη εργασθεί ή εξακολουθούν να εργά¬ 
ζονται. 

2. Να έχουν ηλικία από 18-40 ετών. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ: 

1. Αίτηση ενδιαφερομένου 

2. Ιατρική βεβαίωση (Υγείας και Αρτιμέλειας) 

3. Απολυτήριο Λυκείου ή εξαταξίου Γυμνασίου ή άλλης 
ισότιμης σχολής 

4. Αντίγραφο ποινικού μητρώου β' και πιστοποιητικό Ει- 
σαγγελικής Αρχής. 

5. Φωτοαντίγραφο Αστυνομικής Ταυτότητας 

Τα δικαιολογητικά πρέπει να έχουν κατατεθεί τουλάχι¬ 
στον μία εβδομάδα πριν την έναρξη της σχολής, αντί¬ 
στοιχα στη Γ ενική Γ ραμματεία Αθλητισμού, Τμήμα Αθλητι¬ 
κής Επιμόρφωσης. 

Η Επιτροπή Διοίκησης των Σχολών με αιτιολογημένη 
απόφασή της μπορεί να αλλάξει την ημερομηνία και τον 
τόπο λειτουργίας των Σχολών όταν τούτο επιβάλλεται από 
απρόβλεπτους παράγοντες. 

Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της Επιτροπής Διοίκη- 
σης της Σχολής και τα πλέον εξαιρετικά θέματα με από¬ 
φαση του Γ ενικού Γ ραμματέα Αθλητισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 6 Νοεμβρίου 1997 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΣΓΟΥΡΟΣ 

Αριθ. 2411.9/11.97 (5) 

Καθορισμός ύψους επιδόματος οίκοι ενδιαίτησης 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 15 του ΠΔ 894/81 (ΦΕΚ Α' 
228/1981) «Περί της παρεχομένης εις τους ησφαλισμέ- 
νους του Οίκου Ναύτου Προστασίας» όπως αντικαταστά- 
θηκε με τις διατάξεις του άρθρου 13 του ΠΔ 296/85 (ΦΕΚ 
Α 109/31.5.85). 

β. Τις διατάξεις του α' εδαφίου της παρ. 3 του άρθρου 
22 του Ν. 2362/95 «περί Δημοσίου Λογιστικού, ελέγχου 
των δαπανών του Κράτους κ,λ.π. (Α' 247). 

γ. Τις διατάξεις του άρθρου 4 του Π.Δ/τος 79/90 (ΦΕΚ 
37Α). 

δ. Την Αριθμ. 14230/4920/10.7.97 απόφαση του Διοι¬ 
κητικού Συμβουλίου του Οίκου Ναύτου. 

ε. Το αριθμ. 25521/379/29.8.97 έγγραφο του Υπουρ¬ 
γείου Εθνικής Οικονομίας 

στ. Το γεγονός ότι με την απόφαση αυτή, προκαλείται 
δαπάνη δρχ. 58.320.000 σε βάρος του προϋπολογισμού 
εξόδων Οίκου Ναύτου έτους 1997 (ΚΑΕ 0681) στον οποίο 
έχουν εγγραφεί οι σχετικές πιστώσεις. 

ζ. Την αριθμ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922 Β), αποφα¬ 
σίζουμε: 

1. Καθορίζουμε για το έτος 1997 το ύψος του επιδόμα¬ 
τος οίκοι ενδιαίτησης που παρέχει ο Οίκος Ναύτου στους 
ασφαλισμένους του στις σαράντα χιλιάδες πεντακόσιες 
(40.500) δρχ. μηνιαίως έναντι των τριάντα χιλιάδων 
(30.000) δρχ. που ίσχυε από το 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Νοεμβρίου 1997 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡ1ΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

- ♦- 

Αριθ. 07/ΔΤΑ/ΟΙΚ. 17638 (6) 

Σύσταση ιδίου νομικού προσώπου στο Δήμο Νικαίας με το 
όνομα «36η Σχολική Επιτροπή Δήμου Νίκαιας». 

Ο ΓΕΝ. ΓΡΑΜΜ. ΤΗΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Την αριθμ. 2742/30.9.97 απόφαση του Γενικού 
Γραμματέα της Περιφέρειας περί μεταβίβασης αρμοδιο¬ 
τήτων στον Προϊστάμενο της Δ/νσης τοπικής Αυτ/σης & 
Διοίκηση Ν. Πειραιά να υπογράφει: «Με εντολή Γεν. Γραμ¬ 
ματέα περιφέρειας την αποστολή στο Εθνικό Τυπογρα¬ 
φείο πράξεων των οποίων απαιτείται δημοσίευση στην 
Εφημερίδα της Κυβερνήσεως. 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα ΠΔ 410/95. 

3. Τις διατάξεις του Ν. 1894/90 που δημοσιεύθηκε στο 
ΦΕΚ 110 (τεύχος Α')27.8.90. 

4. Την αριθμ. 392/92 απόφαση του Δημοτικού Συμβου¬ 
λίου Νίκαιας. 


5. Το με αριθμ. 45134/14.10.97 έγγραφο του Δήμου 
Νίκαιας, αποφασίζουμε: 

Α) Συστήνουμε ίδιο νομικό πρόσωπο με το όνομα «36η 
Σχολική Επιτροπή Δήμου Νίκαιας. 

Β) Σκοπός του νομικού αυτού προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλωσίμων υλικών 
κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμός και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

Γ) Πόροι αυτού είναι: 

α) Ετήσια επιχορήγηση του Δήμου 

β) Ετήσια επιχορήγηση του Κράτους 

γ) Κάθε είδους εισφορές, δωρεές, κληρονομιές, κληρο¬ 
δοσίες 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

Δ) Το νομικό πρόσωπο διοικείται από 5 μελές Διοικητικό 
Συμβούλιο αποτελούμενο από τους: 
ί) Ένα δημοτικό σύμβουλο ως Πρόεδρο. 

2) Τον Διευθυντή του 12ου Νηπιαγωγείου 

3) Τον Διευθυντή του 21ου Νηπιαγωγείου 

4) Τον εκπρόσωπο του συλλόγου γονέων του 12ου Νη¬ 
πιαγωγείου 

5) Τον εκπρόσωπο του συλλόγου γονέων του 21ου Νη¬ 
πιαγωγείου 

Η θητεία του πρώτου Νομικού προσώπου λήγει με τη 
λήξη της παρούσης Δημοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί την Δημοτική περίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

Ε) Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ. Συμ¬ 
βουλίου και όταν κωλύεται ή απουσιάζει από τον Αντιπρό¬ 
εδρο. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Πειραιάς, 6 Νοεμβρίου 1997 

Με εντολή Γεν. Γραμ. Περιφέρειας 
Ο Προϊστάμενος 
ΣΠ. ΔΗΜΗΤΡΑΚΑΚΗΣ 

Αριβ. 22/1262 ( 7 ) 

Έγκριση της επέκτασης της δικαιοδοσίας της Επιτροπής 
Ρυθμήσεως Φορτ/σεων Ξηρός Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. 2218/1994 «Ίδρυση Νομαρχια¬ 
κής Αυτ/σης. Τροποποίηση διατάξεων για την πρωτοβάθ¬ 
μια Αυτ/ση και την Περιφέρεια και άλλες διατάξεις όπως 
συμπληρώθηκε με τις διατάξεις του Ν. 2240/94». 

2. Το γεγονός ότι ο Οργανισμός Εσωτερικής Υπηρεσίας 
της Νομαρχιακής Αυτ/σης θεσ/νίκης δημοσιεύθηκε στο 
ΦΕΚ 392/11.5.95 τεύχος Β'. 

3. Τις διατάξεις του Β.Δ. 711/1970 «περί μεταβιβάσεως 
αρμοδιοτήτων εις τους Νομάρχας και Επιθεωρητές Εργα¬ 
σίας επί θεμάτων του Υπουργείου Εργασίας». 

4. Τις διατάξεις του άρθρου 8 του Ν.Δ. 1254/49. 

5. Την από 24.9.97 αίτηση του Σωματείου Φορτ/τών 
Ιχυόσκαλας Ν. Μηχανιώνας Θεσσαλονίκης «Ο ΑΓΙΟΣ ΙΩ¬ 
ΑΝΝΗΣ». 

6 . Την απόφαση της διοικούσας Επιτροπής Ρυθμίσεως 
Φορτ/σεων Ξηράς θεσ/νίκης που πάρθηκε στη συνε¬ 
δρίαση 243/24.9.97. 

7. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Εκγρίνουμε την επέκταση της δικαιοδοσίας της Επιτρο¬ 
πής Ρυθμίσεως Φορτ/σεων Ξηράς θεσ/νίκης (ΕΡΦΕΞ) 
στην περιφέρεια του Δήμου Ν. Μηχανιώνας Ν. θεσ/ 
νίκης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Θεσσαλονίκη, 23 Οκτωβρίου 1997 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 
-♦- 

Αριθ. 4520 ( 0 ) 

Τροποποίηση της 1270/9.5.96 απόφασης Αναπλ. Περιφ. 
Διευθύντριας Ν. Κυκλάδων. 

Ο ΓΕΝ. ΓΡΑΜΜ. ΠΕΡΙΦ. ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 
«περί ανπκαταστάσεως και συμπληρώσεως διατάξεων τι- 
νων του Νομοθετικού Διατάγματος 86/69 περί Δασικού 
Κωδικός». 

2. Τις διατάξεις της αριθ. 414985/29.11.1985 (Φ.Ε.Κ. 
757/Β/18.12.1985) κοινής απόφασης των Υφυπουργού 
Εθνικής Οικονομίας και αναπληρωτή Υπουργού Γεωργίας 


«Μέτρα διαχείρισης της άγρειας πτηνοπανίδας». 

3. Τις διατάξεις του Π.Δ. 94/1993 (Φ.Ε.Κ. 40/Α/ 
22.3.1993) «περί καθορισμού αρμοδιοτήτων από τον 
Υπουργό και τις περιφερειακές αρχές ή όργανα διανομαρ- 
χιακού επιπέδου του Υπουργείου Γεωργίας». 

4. Τις διατάξεις του Ν. 2503/97 (ΦΕΚ 107/Α) «Διοίκηση 
οργάνωση στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

5. Την αριθ. πρ. 2699/α/29.8.97 απόφαση του Γενικού 
Γραμματέα Περιφέρειας Νοτίου Αιγαίου. 

6 . Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΕτΚ. Α 154/10.9.1992). 

7. Την αριθ. πρ. 1270/9.5.96 (ΦΕΚ 405/Β/27.5.96) 
απόφαση της Αναπληρώτριας Περιφερειακής Δ/ντριας Ν. 
Κυκλάδων με την οποία απαγορεύθηκε το κυνήγι όλων 
των θηραμάτων από 1.8.96 έως 1.8.99 σε όλη την επικρά¬ 
τεια των νησιών Κέας και Κύθνου. 

8 . Την σύμφωνη γνώμη της Δ/νσης Δασών Ν. Κυκλάδων 
σε συνδυασμό εμ τη σκοπιμότητα τροποποίησης της πα¬ 
ραπάνω απόφασης, αποφασίζουμε: 

Τροποποιούμε την αριθ. πρ. 1270/9.5.96 (ΦΕΚ 405/Β/ 
27.5.96) απόφαση της Αναπληρώτριας Περιφερειακής Δ/ 
ντριας Ν. Κυκλάδων, ως εξής: 

Επιτρέπουμε το κυνήγι των αποδημήτικών πτηνών από 

5.11.97 μέχρι 1.8.99 στη νήσο Κέα του Ν. Κυκλάδων. 

Κατά τα λοιπά ισχύει η παραπάνω απόφαση-της Ανα- 

πληρώτριας Περιφερειακής Δ/ντριας Ν. Κυκλάδων. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 5 Νοεμβρίου 1997 

Ο Γεν. Γραμμ. Περιφέρειας 
ΔΗΜΗΤΡΙΟΣ ΚΑΛΟΥΔΙΩΤΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο ΦΕΚ 361/6.5.97 (τ. Β') που δημοσιεύθηκε το από 

17.4.97 Προεδρικό Διάταγμα, σχετικά με την τροποποί¬ 
ηση διάταξης του Οργανισμού του Κοινωφελούς Ιδρύμα¬ 
τος με την επωνυμία «ΙΔΡΥΜΑ ΜΕΛΕΤΩΝ ΤΟΥ ΔΙΚΑΙΟΥ 
ΤΩΝ ΕΠΙΧΕΙΡΗΣΕΩΝ», στη σελίδα 2 του Διατάγματος 
διορθώνεται η νέα επωνυμία από το εσφαλμένο «ΙΔΡΥΜΑ 
ΜΕΛΕΤΩΝ ΑΝΑΠΤΥΞΙΣ ΕΠΙΧΕΙΡΗΣΕΩΝ» στο ορθό 
«ΙΔΡΥΜΑ ΜΕΛΕΤΩΝ ΑΝΑΠΤΥΞΗΣ ΤΩΝ ΕΠΙΧΕΙΡΗ¬ 
ΣΕΩΝ». 

(Από το ΥΠ. Οικονομικών) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ <3Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 

ΠΕΙΡΑΙΑΣ 4136 402 

Νικήτα 6-8 Τ.Κ 18531 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651)21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 

δρχ. 

Β' (Υπουργικές αποφάσεις κ.λπ.) 

50.000 » 

2.500 

>. 

Γ' (Διορισμοί, απολύσεις κ.λπ. Δημ. Υπαλλήλων) 

10.000 ». 

500 

>» 

Δ' (Απαλλοτριώσεις, πολεοδομία κ.λπ.) 

50.000 ·» 

2.500 

» 

Αναπτυξιακών Πράξεων (Τ.Α.Π.Σ.) 

25.000 » 

1.250 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 

» 

Παράρτημα ( Πίνακες επιτυχόντων διαγωνισμών) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 


Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Ανωνύμων Εταιρειών & Ε.Π.Ε. 

250.000 » 

12.500 

» 

Προκηρύξεων Α.Σ.Ε.Π. 

10.000 » 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 

Μ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















